**MINISTERUL APELOR ŞI PĂDURILOR**

Direcția Politici și Strategii în Silvicultură

 Nr. ................/.................2018

 **SE APROBĂ**

 **DIRECTOR GENERAL**

 **Ilie MIHALACHE**

**REFERAT DE APROBARE**

 Potrivit articolului II din Ordinul ministrului mediului, apelor și pădurilor nr. 2526/2016 privind completarea Metodologiei privind organizarea şi funcţionarea SUMAL, obligaţiile utilizatorilor SUMAL, precum şi structura şi modalitatea de transmitere a informaţiilor standardizate, aprobate prin Ordinul ministrului delegat pentru ape, păduri şi piscicultură nr. 837/2014, cu modificările și completările ulterioare, acest ordin s-a aplicat până la data de 21 aprilie 2017.

 Prin Ordinul ministrului apelor și pădurilor nr. 318/2017 privind prorogarea termenului prevăzut la art. II din Ordinul ministrului mediului, apelor și pădurilor nr. 2.526/2016 pentru completarea Metodologiei privind organizarea și funcționarea SUMAL, obligațiile utilizatorilor SUMAL, precum și structura și modalitatea de transmitere a informațiilor standardizate, aprobată prin Ordinul ministrului delegat pentru ape, păduri și piscicultură nr. 837/2014, termenul prevăzut la articolul II din Ordinul ministrului mediului, apelor și pădurilor nr. 2526/2016 s-a prorogat până la data de 21 octombrie 2017.

 Prin Ordinul ministrului apelor și pădurilor nr. 1372/2017 privind prorogarea termenului prevăzut la art. II din Ordinul ministrului mediului, apelor și pădurilor nr. 2.526/2016 pentru completarea Metodologiei privind organizarea și funcționarea SUMAL, obligațiile utilizatorilor SUMAL, precum și structura și modalitatea de transmitere a informațiilor standardizate, aprobată prin Ordinul ministrului delegat pentru ape, păduri și piscicultură nr. 837/2014, termenul prevăzut la articolul II din Ordinul ministrului mediului, apelor și pădurilor nr. 2526/2016 s-a prorogat până la data de 31 decembrie 2018.

 Având în vedere că proiectul de Hotărâre a Guvernului privind prorogarea termenului prevazut la art. 3 alin. (1) din Hotarârea Guvernului nr. 1004/2016 pentru aprobarea Normelor referitoare la provenienţa, circulaţia şi comercializarea materialelor lemnoase, la regimul spaţiilor de depozitare a materialelor lemnoase şi al instalaţiilor de prelucrat lemn rotund, precum şi a unor măsuri de aplicare a Regulamentului (UE) nr. 995/2010 al Parlamentului European şi al Consiliului din 20 octombrie 2010 de stabilire a obligaţiilor ce revin operatorilor care introduc pe piaţă lemn şi produse din lemn, prin care se propune prorogarea termenului de intrare în vigoare până la data de 31 decembrie 2019, este în procedură de avizare, este obligatorie corelarea intrării în vigoare a celor două acte normative.

Necorelarea intrării în vigoare a celor două acte normative determină lipsa reglementării aplicării toleranțelor la măsurarea materialelor lemnoase după data de 31 decembrie 2018.

 Vă rugăm să fiţi de acord cu elaborarea proiectului de ordin privind prorogarea termenului prevăzut la art. II din Ordinul ministrului mediului, apelor și pădurilor nr. 2526/2016 privind completarea Metodologiei privind organizarea şi funcţionarea SUMAL, obligaţiile utilizatorilor SUMAL, precum şi structura şi modalitatea de transmitere a informaţiilor standardizate, aprobate prin Ordinul ministrului delegat pentru ape, păduri şi piscicultură nr. 837/2014.

 **DIRECTOR**

**Dănuț IACOB**